রবের্তো বেনিইনি
রবের্তো রেমিগো বেনিইনি, ওএমআরআই-এর শাভালিয়ের (ইতালীয়: Roberto Remigio Benigni; জন্ম: ২৭ অক্টোবর ১৯৫২) হলেন একজন ইতালীয় অভিনেতা, কৌতুকাভিনেতা, চিত্রনাট্যকার ও পরিচালক। তিনি ১৯৯৭ সালের লা ভিতা এ বেল্লা চলচ্চিত্রে সহ-লেখক, পরিচালক ও অভিনেতা হিসেবে কাজ করেন এবং এতে তার অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি সন অব দ্য পিংক প্যান্থার (১৯৯৩) চলচ্চিত্রে ইনস্পেক্টর ক্লুজোর পুত্র চরিত্রে এবং চলচ্চিত্র নির্মাতা জিম জারমুশের তিনটি চলচ্চিত্র: ডাউন বাই ল (১৯৮৬), নাইট অন আর্থ (১৯৯১) ও কফি অ্যান্ড সিগারেটস্‌ (২০০৩)-এ অভিনয় করেন।